b"\n_START_ARTICLE_\nGai\xc3\xa0\n_START_SECTION_\nGeografia\n_START_PARAGRAPH_\nSituat als contraforts meridionals de la serra de Pin\xc3\xb3s, tocant al Bergued\xc3\xa0, a l'esquerra del Llobregat. El terme tamb\xc3\xa9 \xc3\xa9s drenat pels seus afluents, les rieres de Merl\xc3\xa8s i de Cornet i la riera de Gai\xc3\xa0._NEWLINE_A m\xc3\xa9s del nucli de Gai\xc3\xa0, que \xc3\xa9s el cap municipal, hi ha les entitats de poblaci\xc3\xb3 de Galera i el Pla del Forn._NEWLINE_El bosc \xc3\xa9s absolutament predominant en el terme, de masies escampades i pocs nuclis de poblaci\xc3\xb3, on destaca nom\xc3\xa9s Galera, a prop del Llobregat.\n_START_SECTION_\nLlocs d'inter\xc3\xa8s\n_START_PARAGRAPH_\nDestaca l'antiga rectoria barroca avui convertida en hostal, que conserva una fa\xc3\xa7ana esgrafiada. Tamb\xc3\xa9 \xc3\xa9s notable l'esgl\xc3\xa9sia rom\xc3\xa0nica restaurada de Sant Jordi de Lloberes._NEWLINE_Altres edificis hist\xc3\xb2rics s\xc3\xb3n: el Castell de Gai\xc3\xa0 (nom\xc3\xa9s vestigis), Sant Andreu de Genesc\xc3\xa0, Sant Esteve de Vilaram\xc3\xb3, i les restes de Sant Pere de Monistrol (en runes)._NEWLINE_Per a m\xc3\xa9s informaci\xc3\xb3, vegeu: Llista de monuments de Gai\xc3\xa0.\n_START_SECTION_\nMasies\n_START_PARAGRAPH_\nDins el terme municipal de Gai\xc3\xa0 trobem les seg\xc3\xbcents masies i cases disseminades: _NEWLINE_Badia, Cal Cisteller, la Codina, el Coll de Comadoms, Esplugues, el Genesc\xc3\xa0, Cal Joanic, Matamala, Cal Mestre, Cal Pei, Peloses, la Plana, Cal Pon\xc3\xa7, Pregones, el Puig, Cal Puntes, la Rierola, la Roca, Salomons, Cal Serra, Cal Simon de Matamala, el Soler de Lloberes, la Vall de Vilaram\xc3\xb3, Vilagai\xc3\xa0, Cal Vinya Nou, Viranes, les Salades.\n_START_SECTION_\nFills destacats de Gai\xc3\xa0\n_START_PARAGRAPH_\nEra fill de Gai\xc3\xa0 el coronel austriacista de la Guerra de Successi\xc3\xb3 Espanyola Joan Vilar i Ferrer._NEWLINE_M\xc3\xa9s endavant tamb\xc3\xa9 destaca l'hisendat i participant en l'Assemblea de Manresa del 1892 Anton\xc3\xad Soler de Lloberas i Quintanas."